# Elektrinė

### Straipsnis iš Vikipedijos, laisvosios enciklopedijos.

Elektrinės pultas

Elektrinė – pramonės įmonė su visu specialių statinių ir įrenginių kompleksu, atskira jėgainė arba įrenginys laive, traukinyje ar laikinoje gyvenvietėje elektrai gaminti, kai energijos šaltiniuose sukaupta potencinė energija cheminės reakcijos arba kitais būdais paverčiama elektros energija.

Pagrindinis elektrinės įrenginys yra generatorius, kuris mechaninę energiją verčia elektros lauku, kuriame susikaupusi elektrostatinė įtampa transformuojama ir tolygiai perduodama elektros laidais į tinklą, o juo gali būti transportuojama iki elektros energijos vartotojo.

## [taisyti] Elektrinių tipai

### [taisyti] Pagal pirminės energijos šaltinį

- Šiluminė elektrinė, kurioje iš specialiame katile deginamo kuro gaunama garo šiluminė energija nukreipiama į garo mašiną, joje paverčiama mechanine energija, o ši generatoriuje transformuojama į elektros energiją.
- Atominė elektrinė, kurioje šiluminę energiją sukuria valdoma branduolinė reakcija.
- Geoterminė elektrinė, kurioje naudojama žemės gelmių šiluma.
- Hidroelektrinė, kurioje mechaninę energiją sukuria krentančio vandens sukama vandens turbina.
- Hidroakumuliacinė elektrinė, kuri esant energijos pertekliui veikia kaip vandens siurblys, pumpuojantis vandenį iš žemutinio baseino į aukštutinį, o esant energijos poreikiui – kaip paprasta hidroelektrinė.
- Potvynių arba bangų elektrinės, kuriose mechaninė energija gaunama panaudojant vandens lygio svyravimus.
- Vėjo elektrinė, kurioje elektros generatorių suka vertikalios ar horizontalios mentės.
- Saulės elektrinė, kurioje Saulės spinduliuojama šviesos energija puslaidininkiuose tiesiogiai transformuojama į elektros energiją.

### [taisyti] Pagal pirminės energijos gamybos būdą

- Kondensacinė elektrinė, kurioje garo turbinoje pagaminta šilumos energija panaudojama tik elektros energijos gamybai.
- Kogeneracinė elektrinė, kurioje kartu gaminama ne tik elektros bet ir šiluminė energija pastatų šildymui ar vėdinimui bei karštam vandeniui ruošti.
- Vidaus degimo variklis, kuriame dujos ar skystas kuras, sudegintas degimo kameroje, dujų plėtimusi veikia stūmoklį, o šis suka elektros generatorių.
- Stirlingo variklis, kuriame mechaninei energijai gauti gali būti naudojamas ir žemos temperatūros garas ar kitas energijos pernešėjas.
- Rankino ciklo elektrinė, kurioje energijos pernešimui pirmame kontūre naudojama mineralinė alyva, antrame kontūre – greitai nuo šilumos besiplečianti sintetinė alyva, o trečiame kontūre – vanduo garui gaminti.

### [taisyti] Pagal kuro rūšį

- Mineralinio ar organinio neatsinaujinančio kuro, kurioje pirminei energijai gauti naudojama nafta, akmens anglis, gamtinės dujos, durpės, sodrintas uranas arba toris, degieji skalūnai.
- Atsinaujinančios energijos – kurioje garui ar kitam energijos pernešėjui ruošti naudojamas biokuras, žemės ūkio ar pramonės gamybos atliekos, komunalinės atliekos, valymo įrenginių dumblas, sąvartynų dujos.
- Kuro celių – kurioje naudojamas specialiai gaminamas cheminių elementų kuras.

## [taisyti] Gamyba

2001 m. daugiausia elektros energijos šiluminėse elektrinėse pagamino JAV – 2657,2 mlrd. kWh, Kinija – 1139,0 mlrd., Japonija – 621,7 mlrd., Rusija – 544,6 mlrd., Indija – 435,8 mlrd., Vokietija – 336,7 mlrd., Didžioji Britanija – 266,5 mlrd., Italija – 203,4 mlrd., Pietų Afrikos Respublika – 182,9 mlrd., Pietų Korėja – 181,4 mlrd., Australija – 180,0 mlrd. kWh.

Elektros energijos hidroelektrinėse 2001 m. daugiausia pagamino Kanada – 327,9 mlrd., Brazilija – 265,5 mlrd., Kinija – 263,4 mlrd., JAV – 208,7 mlrd., Rusija – 173,5 mlrd., Norvegija – 119,2 mlrd., Japonija – 87,0 mlrd. kWh. Didžiausios potvynių energijos jėgainės veikia Prancūzijoje, Kanadoje.

EI. energijos branduolinėse elektrinėse 2001 m. daugiausia pagamino JAV – 768,8 mlrd., Prancūzija – 400,9 mlrd., Japonija – 309,0 mlrd., Vokietija – 162,6 mlrd., Rusija – 125,4 mlrd., Pietų Korėja -106,5 mlrd., Didžioji Britanija – 85,6 mlrd., Kanada – 72,9 mlrd., Ukraina – 71,7 mlrd., Švedija – 65,8 mlrd. kWh.

Vėjo jėgainėse elektros energijos daugiausia gamina Vokietija – 40% visos pasaulio vėjo jėgainių pagamintos elektros energijos, Ispanija – 16%, JAV – 15%, Danija – 9%, Indija – 5%.

Saulės jėgainėse daugiausia elektros energijos gamina Japonija – 46% visos tokiose jėgainėse pagamintos elektros energijos, Vokietija – 20%, JAV – 17%.

Daugiausia elektros energijos geoterminėse elektrinėse pagamina JAV – 28% visos elektros energijos, pagamintos šios rūšies elektrinėse, Filipinai – 24%, Italija – 10%, Meksika – 9,5%.

Rodomas puslapis "http://lt.wikipedia.org../../../e/l/e/Elektrin%C4%97.html"

Kategorija: Elektrinės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Български
- Česky
- Deutsch
- English
- Esperanto
- Eesti
- فارسی
- Suomi
- Français
- עברית
- Hrvatski
- Magyar
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Русский
- Simple English
- Svenska
- Türkçe
- Українська